Edward Salia

Edward Kojo Salia ( Obiradzi 20 1952 – 16 Kwakwar 2009) yɛ Ghana Mbrahyɛbaguanyi. Na ɔsanso yɛ National Democratic Congress no kuwba na ɔyɛ Ɔman Soafo wɔ nkan Ɔmanpanyin Rawlings aban mu.

 Abrabɔ Ahyɛse na Nwomasua 
Salia wɔwoo no Obiradzi 20, 1952 mu. Wɔwoo no wɔ Amasaman a ɔwɔ Nkran kurowpɔn no mu wɔ Ghana. N’awofo nye Bajeluru Dorcie Salia a ɔyɛ okuanyi na Habiba Yiringsaa ɔyɛ fie warnyi. ɔkɔ Ghana Esuapɔn wɔ Legon.

Ɔkɔr skuul so wɔ Institute of Social Studies wɔ Hague a ɔwɔ Netherlands. Ɔsanso suaa adze wɔ Carlenton Esuapɔn mmba ɔwɔ Ontario, Canada na Ottawa Esuapɔn. Afe 2005 na 2007 mu no, osuaa adze wɔ Ghana Institute of Management and administration wɔ Achimota a ɔwɔ Nkran.

 Amanyɛsɛm 
Salia wɔfaa no yɛɛ Soafo a ɔhwɛ akwantu ho nsɛm na nkitsahodzi hi wɔ Rawlings n’amambu mu wɔ 1993 mu. ɔsanso sim dɛ Soafo a ɔhwɛ fagudze no tu ho na enyinam na ekyir yi kwan do na akwantu ho nsɛm wɔ Jerry Rawlings n’amambu mu.

Wodziikan toow aba yii no dɛ mbrahyɛbaguanyi dze ma Jirapa wɔ 2020 abatow no mu na egua no bio no mprenu wɔ 2004 na 2008 abatow no mu.

 2000 Abatow 
Salia wɔtoow aba maa no dɛ mbrahyɛbaguanyi dze ma Jarapa Abatowmpasoado wɔ Etsifi Atɔe Mantɔw mu wɔ Ghana 2000 abatow. Ogyinaa dɛm abatow mpasoa n’ananmu wɔ mbrahyɛbagua a ɔtɔdo anan wɔ Ghana amambu a ɔtɔdo anan no mu.

Aba a wɔtoow maa no no yɛ 16,446 fir aba a wɔtoow no nyinara mu. Iyi wɔdze toto ɔha my nkyekyɛmu 87.9% for aba krɔngyen no nyinara mu. Odzii nkunyim wɔ Salifatu Badiuw a ofi National Reform Party mu na Timothy Taafaale Dombo a ofi New Patriotic Party mu. Nkorɔfo ebien yi nyaa aba 1,380 na 891 ndzidzido mu wɔ aba krɔngyen no nyianara mu.

Iyi wɔdze toto ɔha mu nkyekyɛmu 7.4% na 4.8% ndzidzido mu wɔ aba krɔngyentum no nyinara mu. Salia wotoow aba maa no wɔ National Democratic Congress hɔn dzin. National Democratic Congress dzii nkunyim wɔ mbrahyɛbagua ngua 7 do wɔ Etsifi Atɔe Mantɔw no mu wɔ dɛ abatow no mu. No nyinara mu no, Amanyɛkuw nyaa ngua kumaa 89 for ngua 200 no mu wɔ mbrahyɛbagua 3 wɔ Ghana amambu a ɔtɔdo 4 no mu.

 2004 Abatow 
Salia wɔtoow aba yii no dɛ mbrahyɛbaguanyi dze ma Jirapa Abatowmpasoa a ɔwɔ Etsifi Atɔe Mantɔw a ɔwɔ Ghana wɔ 2004 Ghanafo hɔn abatow no mu. Ogyinaa Abatowmpasoa no n’ananmu wɔ mbrahyɛbagua a ɔtɔdo anan wɔ Ghana amambu a ɔtɔdo anan no mu.

ɔdze aba 15,580 onyaa fir aba krɔngyen 20,697 mu no dzii nkunyim. Iyi wɔdze toto ɔha mu nkyekyɛmu 75.3% wɔ aba krɔngyen no nyinara mu. Odzii nkunyim wɔ James Amare a ofi People’s National Convention mu, Winifred A. DY- Yakah a ofi New Patriotic Party mu na Nuah Bibiana a ogyinaa kwantserkor. Wonyaa aba 483, 4280 na 354 ndzidzido mu wɔ aba krɔngyen no mu.

Iyi wɔdze toto ɔha mu nkyekyɛmu 2.3%, 20.7% na 1.7% ndzidzido mu wɔ aba krɔngyen no nyinara mu. Salia dzii nkunyim wɔ National Democratic Congress dzin mu. National Democratic Congress nyaa mbrahyɛbagua esoun wɔ Etsifi Atɔe Mantɔw mu wɔ dɛm abatow no.

No nyinara mu no, amanyɛkuw no nyaa ngua kumaa a ɔyɛ 94 wɔ mbrahyɛbaguafie fir ngua 230 no mu wɔ mbrahyɛbagua a ɔtɔdo anan wɔ Ghana amambu a ɔtɔdo ebiasa no mu.

 N’abrabɔ Mu Nsɛm 
Salia nna ɔyɛ Kristosomnyi.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005